Aug 12,2015
ఆన్‌లైన్‌ ద్వారా ఆక్స్‌ఫర్డ్‌ అచీవర్ణ
    నవతెలంగాణ- వాణిజ్య విభాగం ప్రాథమిక, మాధ్యమిక విద్యార్థులకు ఇంగ్లీష్‌ భాషపై పట్టు సాధించే విధంగా ఆక్స్‌ఫర్డ్‌ అచీవర్‌ను ఆక్స్‌ఫర్డ్‌ యూనివర్శిటీ ప్రెస్‌ (ఒయుపి) ఇండియా ప్రవేశపెట్టింది. డిజిటల్‌ మాధ్యమం ద్వారా ఆన్‌లైన్‌లో ఆక్స్‌ఫర్డ్‌ అచీవర్‌ను అందిస్తుంది. మంగళవారం హైదరాబాద్‌లో జరిగిన ఓ కార్యక్రమంలో ఇఫ్లూ పబ్లికేషన్స్‌ డీన్‌, ప్రొఫెసర్‌ పాల్‌ గుణశేఖర్‌ ఆక్స్‌ఫర్డ్‌ అచీవర్‌ను ప్రారంభించారు. ఈ సందర్భంగా ఆయన మాట్లాడుతూ పాఠశాల విద్యార్థులకు ఈ అచీవర్‌ ఎంతో దోహదపడుతుందని తెలిపారు. ఆక్స్‌ఫర్డ్‌ అచీవర్‌ ద్వారా విద్యార్థులు ఇంగ్లీష్‌ భాషపై మరింత ప్రావీణ్యం పెంపొందించుకోవడానికి అవకాశముంటుందని అన్నారు. ఆక్స్‌ఫర్డ్‌ అచీవర్‌ ద్వారా విద్యార్థులు ఇంగ్లీష్‌ మాధ్యమంలో వినడం, మాట్లాడ్డం, చదవడం, రాయడం, పదజాలం (ఒకాబులరీ), వ్యాకరణం (గ్రామర్‌) వంటి అంశాలపై పట్టు సాధించవచ్చని చెప్పారు. ఆక్స్‌ఫర్డ్‌ యూనివర్శిటీ ప్రెస్‌ ఇండియా మేనేజింగ్‌ డైరెక్టర్‌ రంజన్‌ కౌల్‌ మాట్లాడుతూ ఈ అచీవర్‌ ద్వారా విద్యార్థులు ఇంగ్లీష్‌ భాషలో తమ స్థాయిని తెలుసుకోవచ్చని అన్నారు. స్థాయిని బట్టి కోర్సు ఉంటుందన్నారు. ఒయుపి ద్వారా మరిన్ని డిజిటల్‌ ఉత్పత్తులను విద్యార్థులకు అందజేస్తామని చెప్పారు.
మీ స్నేహితులకు రికమెండ్ చెయ్యండి